Z A P I S N I K
4. sjednice Vijeća Gradske četvrti Podsljeme
održane 27. rujna 2017. u objektu PU Centar, Ilica 25, 
Soba 8/I. kat s početkom u 10,00 sati


Nazočni članovi Vijeća Gradske četvrti Podsljeme: Nenad Cebić, Danijel Jagušt, Zdravko Jambrešić, Mario Jurin, Krešimir Kompesak, Snježana Punjek, Željko Sačić, Pero Semrem, Emil Tafra, Drago Topolovec i Zlatko Večerin

Drugi nazočni: Jasminka Rauch i Goran Rogić, Gradski ured za mjesnu samoupravu

Sjednicu otvara gospodin Krešimir Kompesak, predsjednik Vijeća Gradske četvrti Podsljeme i pozdravlja sve nazočne.
Predsjednik konstatira da je na sjednici nazočno svih 11 članova Vijeća, čime su stečeni uvjeti za raspravu i pravovaljano odlučivanje.
Prije utvrđivanja dnevnog reda, predsjednik otvara raspravu o zapisniku 3. sjednice Vijeća Gradske četvrti Podsljeme. Bez primjedbi, jednoglasno je verificiran zapisnik 3. sjednice Vijeća Gradske četvrti Podsljeme.

[bookmark: _GoBack]Predsjednik Vijeća otvara raspravu o prijedlogu dnevnog reda.
Bez rasprave, Vijeće Gradske četvrti Podsljeme jednoglasno donosi sljedeći



DNEVNI RED:


1.  Izmjena Plana komunalnih aktivnosti Gradske četvrti Podsljeme za 2017. – donošenje  
     zaključka
2.  Postava prometnog znaka „zabrana zaustavljanja i parkiranja“ i dopunska ploča „pauk“ i      
    „obostrano“ u Svetojanskoj ulici- usvajanje zaključka
3.  Prijedlog zaključaka o korištenju sredstava s pozicije „Ostali nespomenuti rashodi   
     poslovanja“
4.  Pitanja, prijedlozi i obavijesti



Ad 1. Izmjena Plana komunalnih aktivnosti Gradske četvrti Podsljeme za 2017.

Predsjednik Vijeća objašnjava izmjene u Planu komunalnih aktivnosti, do kojih je došlo radi spore realizacije određenih stavki od strane Ureda za javnu nabavu. Detaljno objašnjava stanje realizacije pojedinih stavki i prijedloge za dopunu pojedinih akcija. 
Ističe kako je njegov prijedlog da se iza školske dvorane OŠ Markuševec izvedu pripremni radovi za gradnju nogometnog igrališta s umjetnom travom, koji će preko dana koristiti školska djeca, a poslijepodne bi na njemu trenirala djeca NK Prigorje Markuševec.
Pero Semren pita da li je prijedlog da igralište bude u vlasništvu škole, a popodne bi ga koristio nogometni klub?
Predsjednik Vijeća odgovora kako je ideja upravo takva.
Drago Topolovec traži da se potpiše sporazum između škole i nogometnog kluba o tome, kako kasnije ne bi dolazilo do nesporazuma.
Mario Jurin ističe kako vjeruje da je Prijedlog izmjene Plana napravljen najbolje moguće, obzirom na kratki rok za realizaciju.

Nakon kraće rasprave, Vijeće jednoglasno Zaključak o izmjeni Plana komunalnih aktivnosti Gradske četvrti Podsljeme za 2017. Isti se nalazi u privitku ovog zapisnika.


Ad 2. Postava prometnog znaka „zabrana zaustavljanja i parkiranja“ i dopunskih ploča „pauk“ i „obostrano“ u Svetojanskoj ulici

Predsjednik Vijeća objašnjava kako se radi o prijedlogu Sektora za promet, izgrađenog na inicijativu građana. Vijeće Mjesnog odbora Mlinovi donijelo je zaključak kojim se protivi navedenom prijedlogu.
Nakon kraće rasprave, članovi Vijeća odlučili su da se prijedlog još jednom vrati Mjesnom odboru na razmatranje.


Ad 3. Prijedlog zaključka o korištenju sredstava s pozicije „Ostali nespomenuti rashodi poslovanja“

Predsjednik Vijeća objašnjava kako su pristigli neki zahtjevi, koje su članovi Vijeća dobili na stol.

Budući da nije daljnje rasprave, jednoglasno su donoseni Zaključci o korištenju sredstava s pozicije „Ostali nespomenuti rashodi poslovanja“. Isti se nalaze u privitku ovog zapisnika.


Ad 4. Pitanja, prijedlozi i obavijesti

Predsjednik Vijeća ističe kako se pojavio problem divljih svinja u naseljenim djelovima Podsljemena, koji se rješava u suradnji s nadležnim gradskim uredom, Ministarstvom poljoprivrede i lovačkim udrugama.
Također ističe kako je u nekoliko navrata od Sektora komunalnog i prometnog redarstva zatražena stroža kontrola na području Gradske četvrti Podsljeme, kai dva prometna redara za kontrolu prometa na križanju Šestinska cesta-Šestinski vijenac te u zoni OŠ Markuševec.

Emil Tafra pita ima li novih informacija oko tramvajske pruge do Dolja?
Predsjednik Vijeća odgovara kako aktivnosti idu svojim tokom, popisani su određeni nedostaci koji su poslani ZET-u, a čeka se i produženje linije 8 do Dolja.

Drago Topolovec moli da se Gradskim četvrtima Gornja Dubrava i Maksimir uputi dopis za pokretanje inicijative za izgradnju kružnog toka na križanju ulica Avenija Gojka Šuška- Štefanovec-Svetošimunska.
Predsjednik Vijeća odgovara kako će se uputiti dopis.

Danijel Jagušt moli da se izmjeste 4 kontejnera za reciklažu ispred ambulante Šestine, uslijed trenutnih radova.
Predsjednik Vijeća odgovara kako je isto već dogovoreno.
Sjednica je završila u 10:45 sati.



KLASA: 026-02/17-001/376
URBROJ: 251-06-11-2-17-2
Zagreb, 27. rujan 2017.



Zapisnik vodio:
Goran Rogić

